Sakataren tsare tsare na jam’iyyar APC a jihar Neja, Alhaji Isma’ila Modibo, yayi karin haske kan wannan batu inda yace da akwai haraji na jam’iyya da ake biya wata uku uku, ya kuma ce an zabi yan majalisun kusan shekara guda kenan, jam’iyya ta rubuta musu takarda kan su biya wannan haraji amma har yanzu wasu basu biya ba, hakan yasa doka ta tanadi cewar sun fita daga jam’iyyar.
